text: # Dìng Gīng-ê̤ṳng
  Dìng Gīng-ê̤ṳng (陳景潤, 1933 nièng 5 nguŏk 22 hô̤ – 1996 nièng 3 nguŏk 19 hô̤), Hók-ciŭ-nè̤ng, Dṳ̆ng-guók chók-miàng gì Só-hŏk-gă.
  
  ## Sĕng-bìng
  Ĭ diŏh Â-muòng Dâi-hŏk Só-hŏk-hiê bék-ngiĕk hâiu, báik-cèng có̤ guó Dṳ̆ng-hŏk só-hŏk sĭng-săng, mò̤ nuâi òng diêu diōng Â-muòng Dâi-hŏk có̤ cṳ̆-lâiu-uòng, ngiēng-géu só-lâung (number theory). 1956 nièng diêu diē Dṳ̆ng-guók Kuŏ-hŏk-iêng Só-hŏk Ngiēng-géu-sū; 1980 nièng ké̤ṳk sōng-gṳ̄ có̤ Dṳ̆ng-kuŏ-iêng Ŭk-lī-hŏk gâ̤eng Só-hŏk-buô gì ūi-uòng.
  Gé̤ṳ-suók, Dìng Gīng-ê̤ṳng siŏh-sié sāng-kiêng, sêng-cé dŭ ng sā̤-ngāi ng sā̤-tŏng.
  
  ## Ngiēng-géu
  Dĭng Gīng-ê̤ṳng gì ngiēng-géu gĕ̤ng-cáuk ciō-iéu cĭk-dṳ̆ng diŏh sĕ̤ng-săng só-só chăi-siōng (twin prime conjecture), Waring ông-dà̤ (Waring's problem), Goldbach chăi-siōng (Goldbach's conjecture) gâe̤ng Legendre chăi-siōng (Legendre's conjecture), īng-dô̤ hŭng-sék só-lâung (analytic number theory) gì céng-buô. Ĭ găk 1966 nièng huák-biēu siŏh piĕng lâung-ùng, céng-mìng lāu Dìng-sê dêng-lī (Chen's theorem): êng-hò̤ gáu duâi (sufficiently large) gì ngēu-só dŭ â̤ buŏng siàng 2 bĭk só-só, hĕ̤k-ciā sê 1 bĭk cék-só gâe̤ng 1 bĭk buáng-só-só (2 bĭk só-só gì cék) gì huò. Bī-lâung-gōng, 100 = 23 + 7 · 11.
  
title: Dìng Gīng-ê̤ṳng
wikitext: {{Infobox person/Wikidata | fetchwikidata=ALL}}
  '''Dìng Gīng-ê̤ṳng''' (陳景潤, {{bd|1933 nièng|5 nguŏk 22 hô̤|1996 nièng|3 nguŏk 19 hô̤}}), [[Hók-ciŭ]]-nè̤ng, [[Dṳ̆ng-guók]] chók-miàng gì [[Só-hŏk|Só-hŏk-gă]].
  
  ==Sĕng-bìng==
  Ĭ diŏh [[Â-muòng Dâi-hŏk]] Só-hŏk-hiê bék-ngiĕk hâiu, báik-cèng có̤ guó [[Dṳ̆ng-hŏk]] só-hŏk sĭng-săng, mò̤ nuâi òng diêu diōng Â-muòng Dâi-hŏk có̤ cṳ̆-lâiu-uòng, ngiēng-géu [[só-lâung]] (''number theory''). 1956 nièng diêu diē [[Dṳ̆ng-guók Kuŏ-hŏk-iêng]] Só-hŏk Ngiēng-géu-sū; 1980 nièng ké̤ṳk sōng-gṳ̄ có̤ Dṳ̆ng-kuŏ-iêng [[Ŭk-lī-hŏk]] gâ̤eng Só-hŏk-buô gì ūi-uòng.
  
  Gé̤ṳ-suók, Dìng Gīng-ê̤ṳng siŏh-sié sāng-kiêng, sêng-cé dŭ ng sā̤-ngāi ng sā̤-tŏng.
  
  ==Ngiēng-géu==
  Dĭng Gīng-ê̤ṳng gì ngiēng-géu gĕ̤ng-cáuk ciō-iéu cĭk-dṳ̆ng diŏh [[sĕ̤ng-săng só-só chăi-siōng]] (''twin prime conjecture''), [[Waring ông-dà̤]] (''Waring's problem''), [[Goldbach chăi-siōng]] (''Goldbach's conjecture'') gâe̤ng [[Legendre chăi-siōng]] (''Legendre's conjecture''), īng-dô̤ [[hŭng-sék só-lâung]] (''analytic number theory'') gì céng-buô. Ĭ găk 1966 nièng huák-biēu siŏh piĕng lâung-ùng, céng-mìng lāu [[Dìng-sê dêng-lī]] (''Chen's theorem''): êng-hò̤ gáu duâi (''sufficiently large'') gì [[ngēu-só]] dŭ â̤ buŏng siàng 2 bĭk [[só-só]], hĕ̤k-ciā sê 1 bĭk cék-só gâe̤ng 1 bĭk [[buáng-só-só]] (2 bĭk só-só gì cék) gì huò. Bī-lâung-gōng, 100 = 23 + 7 · 11.
  
  ==Chăng-kō̤==
  * [[Goldbach chăi-siōng]]
  * [[Dìng-sê dêng-lī]]
  
  {{Authority control}}
  [[分類:Só-hŏk-gă]]
  [[分類:Dṳ̆ng-huà Ìng-mìng Gê̤ṳng-huò-guók ìng-ŭk]]
  [[分類:Hók-ciŭ-nè̤ng]]
  [[分類:Sáng Dìng]]